韋商臣

韋商臣（），字希尹，號南苕，浙江长兴县人。明朝政治人物，同进士出身。韋厚之子。

生平
正德五年（1510年）庚午科浙江乡试第八十二名，嘉靖二年（1523年），登癸未科会试第一百七十六名，廷试三甲第二百十三名进士。次年授大理寺右评事，以敢言聞名。大礼议之后，因上疏反对外放官员，被谪靖江县县丞《大明世宗肃皇帝实录卷之四十五》：嘉靖三年十二月辛卯朔，大理寺右评事韦商臣言：臣以亭平庶狱为职，请得以狱之大者为 陛下评之。群臣以议大礼忤旨调任者：吏部左侍郎何孟春；以为首谪戍者学士豊熙等八人；杖死者编修王思等十七人；以拂中使而逮讯者副使刘秉监、布政马卿、知府罗玉、查仲道等若干人；以失仪就系者御史叶奇、主事蔡乾前后五人；以京堂宪台官为所属小民诰奏下狱者少卿乐頀、华湘、御史任洛、副使任忠凡四人，此皆国家大狱，关系匪轻。臣妄议，以为诸臣皆所当宥者也。愿 陛下大奋明断，复戍者之官、录死者之后、逮系者释之，而正讦者之罪。 上以商臣卖直沽名，率意渎奏，令降二级调外任。。六年正月量移德安府推官，八年冬升河南按察司僉事，分司汝宁。曾治里居給事中杜桐殺人罪。杜桐到吏部尚書汪鋐处构陷。不久，韋商臣遷四川左參議，随即于嘉靖十四年（1535年）正月以考察不过为由落職歸里。居家曾與孙济、蔡玘、唐枢等一十五人，结岘山逸老之社《静志居诗话》卷十一。嘉靖三十八年（1559年）孟春，商臣因背疽發作而卒，享年七十歲《浙江通志》：韦商臣献徵録字希尹，长兴人。嘉靖癸未进士，授大理右评事，会言事，诸臣多系诏狱，下大理谳奏，商臣上疏抗言，忤㫖，谪靖江丞，量移德安府推官。应山有巨姓被诬大辟者，宪使张鲲闵其枉而寛之，巡抚与张有夙憾，驳令覆讯，商臣据法论报。又有龚友昌者亦被诬久系，商臣一讯得其情，竟从末减，郡称为神明。升河南按察佥事，永宁巨冦董氏啸聚为乱，率兵讨平之。其他搜剔吏弊，搏击豪强，平反寃狱，抚处流民诸政，皆凿凿可纪，抚按交章论荐。而临颍有杜黄门者，仇杀三人，杜之兄时为通政参议，数致书，弗聴，立捕治之。复有豪民播敖窟羣盗，验实论死，词连乡宦黄彬，以故诸权贵衔之，腾蜚语于朝，竟以考察论罢。《明史》（列傳第九十六）：韋商臣，字希尹，長興人。嘉靖二年進士。授大理評事。明年冬，商臣以「大禮」初定，廷臣下吏貶謫者無虛日，乃上疏曰：「臣所居官，以平獄為職。乃自授任以來，竊見羣臣以議禮忤旨者，左遷則吏部侍郎何孟春一人，謫戍則學士豐熙等八人，杖斃則編修王思等十七人，以咈中使逮問，則副使劉秉鑑，布政馬卿，知府羅玉、查仲道等十人，以失儀就繫，則御史葉奇、主事蔡乾等五人，以京朝官為所屬訐奏下獄，則少卿樂頀、御史任洛等四人。此皆不平之甚，上干天象，下駭眾心。臣竊以為皆所當宥。況比者水旱疫癘，星隕地震，山崩泉湧，風雹蝗蝻之害，殆徧天下，有識莫不寒心。及今平反庶獄，復戍者之官，錄死者之後，釋逮繫者之囚，正告訐者之罪，亦弭災禳患之一道也。」帝責以沽名賣直，謫清江丞，量移德安推官。遷河南僉事。討平永寧巨寇，以功受賞。伊王虐殺其妃，商臣論如律。嘗治里居給事中杜桐殺人罪。桐構之吏部尚書汪鋐。甫遷四川參議，遂以考察落職歸。言官薛宗鎧、戚賢、戴銑輩交章救，不納。家居數十年，卒。。

著作
著有《南苕集》一卷、《三隐草堂记》等。

家族 
曾祖韋謙。祖父韋齡，贈知县。父韋厚，历官贵溪、麻城知县、黄州府同知。前母吴氏，贈孺人；母胡氏，封孺人。永感下。兄堯臣，歲贡生；弟唐臣、蜀臣。有韋天啓、韋天寵、韋天申、韋天守四子。

 注釋 

 參考書目 
朱彝尊《静志居诗话》卷十一
張時徹《芝園定集》卷四十三《明故朝列大夫四川布政使司左參議南苕韋公墓志銘》

 延伸阅读 

S
Category:長興縣人
Category:正德五年庚午科浙江鄉試舉人
Category:明朝大理寺評事
Category:明朝德安府推官
Category:明朝四川布政使司參議
Category:明朝河南按察司僉事